Period: Ur III
Genre: Legal
Transliteration:
<SURFACE>
di-til-la
2(diš) 1/3(diš) sar 3(diš) gin₂ e₂ du₃-a e₂-duru₅ ba-zi-ka
ab-ba lu₂-gi-ze-ra
ur-e₂-huš-ke₄
in-ši-sa₁₀-a
lu₂{d}nin-gir₂-su dumu geš-sa₆-ga
ur{d}ba-ba₆ dumu la-la
lu₂-inim-ma-bi me
ab-ba-a
lu₂-inim-ma bi₂-gur
ur-e₂-huš
nam-erim₂-am₃
2(diš) 2/3(diš) sar 3(diš) gin₂ e₂ du₃-a
ur-e₂-huš-ra
ba-na-gi-in
ur-kisal maškim
ur{d}ba-ba₆ nu-kiri₆-ke₄
la₂-ia₃ <unk> a-ba in-tuku-a
a-kal-la šuš₃ en-na-ke₄
ur{d}ba-ba₆-ra šu-du₈-a...
...
a...
in...
ur-nigar{gar}...
nam-erim₂-am₃
ur...
nigar{gar}e-šub ama na-na geme₂-še₃-am₃
lu₂{d}nin-šubur lunga
igi-ni in-ši{ga₂}gar{ar}
mu lugal
sa₁₀ {diš}na-na ku₃...ga₂-ta ha-ab-ta-e₃ bi₂-in-du₁₁-ga
du₁₁-ga{d}ba-ba₆
kalam-ma {lu₂}zadim
nam-erim₂-am₃
{diš}na-na geme₂
nin-mu-ušur₄-mu dam lu₂{d}nin-šubur-ka-ra ba-na-gi-in
ur{d}lamma dumu kal-la maškim
lu₂{d}šara₂ lu₂-eb-gal
lu₂-dingir-ra ur{d}ištaran
di-ku₅-bi me
mu {d}šu{d}suen lugal

Cuneiform:
<SURFACE>
𒁲𒌀𒆷
𒈫𒑚𒊬𒐈𒂆𒂍𒆕𒀀𒂍𒀀𒁀𒍣𒅗
𒀊𒁀𒇽𒄀𒍣𒊏
𒌨𒂍𒍽𒆤
𒅔𒅆𒉚𒀀
𒇽𒀭𒎏𒄈𒋢𒌉𒄑𒊷𒂵
𒌨𒀭𒁀𒌑𒌉𒆷𒆷
𒇽𒅗𒈠𒁉𒈨
𒀊𒁀𒀀
𒇽𒅗𒈠𒉈𒄥
𒌨𒂍𒍽
𒉆𒉈𒊒𒀀𒀭
𒈫𒑛𒊬𒐈𒂆𒂍𒆕𒀀
𒌨𒂍𒍽𒊏
𒁀𒈾𒄀𒅔
𒌨𒆦𒉺𒁽
𒌨𒀭𒁀𒌑𒉡𒊬𒆤
𒇲𒉌<unk>𒀀𒁀𒅔𒌇𒀀
𒀀𒆗𒆷𒅖𒂗𒈾𒆤
𒌨𒀭𒁀𒌑𒊏𒋗𒂃𒀀...
...
𒀀...
𒅔...
𒌨𒌋𒌓𒆤𒃻...
𒉆𒉈𒊒𒀀𒀭
𒌨...
𒌋𒌓𒆤𒃻𒂊𒊒𒂼𒈾𒈾𒊩𒆳𒂠𒀀𒀭
𒇽𒀭𒎏𒋚𒋆
𒅆𒉌𒅔𒅆𒂷𒃻𒅈
𒈬𒈗
𒉚𒁹𒈾𒈾𒆬...𒂷𒋫𒄩𒀊𒋫𒌓𒁺𒉈𒅔𒅗𒂵
𒅗𒂵𒀭𒁀𒌑
𒌧𒈠𒇽𒈯
𒉆𒉈𒊒𒀀𒀭
𒁹𒈾𒈾𒊩𒆳
𒎏𒈬𒇲𒆸𒈬𒁮𒇽𒀭𒎏𒋚𒅗𒊏𒁀𒈾𒄀𒅔
𒌨𒀭𒆗𒌉𒆗𒆷𒉺𒁽
𒇽𒀭𒇋𒇽𒅁𒃲
𒇽𒀭𒊏𒌨𒀭𒅗𒁲
𒁲𒋻𒁉𒈨
𒈬𒀭𒋗𒀭𒂗𒍪𒈗